zo 16. marca 2023,

**ktorým sa mení a dopĺňa zákon č. 497/2022 Z. z. o preverovaní zahraničných investícií a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 497/2022 Z. z. o preverovaní zahraničných investícií a o zmene a doplnení niektorých zákonov sa mení a dopĺňa takto:

1. V § 7 ods. 1 písm. d) sa slová „podľa § 65“ nahrádzajú slovami „podľa § 63“.
2. V § 9 písm. a), § 16 ods. 1 písm. b) a c), § 58 ods. 2 písm. a) a § 63 ods. 5 sa vypúšťajú slová „na bezpečnosť a verejný poriadok Slovenskej republiky“.
3. § 12 sa dopĺňa odsekom 4, ktorý znie:

„(4) Ministerstvo hospodárstva môže začať konanie z úradnej moci aj vtedy, ak ide o prevod alebo prechod prvku podľa osobitného predpisu,20a) ktorý sa na účely tohto konania považuje za zahraničnú investíciu podľa tohto zákona.“.

Poznámka pod čiarou k odkazu 20a znie:

„20a) § 9a zákona č. 45/2011 Z. z. v znení zákona č. 497/2022 Z. z.“.

**Čl. II**

Tento zákon nadobúda účinnosť dňom vyhlásenia.

prezidentka Slovenskej republiky

predseda Národnej rady Slovenskej republiky

predseda vlády Slovenskej republiky